Diari Oficial de la Generalitat Valenciana


Sumari del DOGV 9569, del 05-04-2023 (2023/3452)

RESOLUCIÓ de 29 de març de 2023, del director general de l'Institut Valencià de la Joventut, per la qual es fa pública la convocatòria del programa d'oferta concertada, en les modalitats Viu l'estiu i Viu l'hivern, per a estades 2023-2024.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9569

Data del DOGV
:   05-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3452


Data del document
:   29-03-2023

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * Institut Valencià de la Joventut

RESOLUCIÓ de 29 de març de 2023, del director general de l'Institut Valencià de la Joventut, per la qual es fa pública la convocatòria del programa d'oferta concertada, en les modalitats Viu l'estiu i Viu l'hivern, per a estades 2023-2024. [2023/3452]  
L'article 49.1.25 de l'Estatut d'Autonomia de la Comunitat Valenciana atribueix a la Generalitat competència exclusiva en matèria de joventut.  
La Llei 15/2017, de 10 de novembre, de la Generalitat, de polítiques integrals de joventut, té com a finalitat garantir que els i les joves puguen definir i construir el seu projecte vital, individual i col·lectiu, en igualtat d'oportunitats. Igualment, aquesta regulació persegueix garantir la participació i la corresponsabilitat de les persones joves en la presa de decisions, i fomentar al màxim els espais de trobada i de debat.  
  
L'article 4 de la Llei 15/2017 assenyala que, a més dels drets reconeguts en altres normes a les persones joves, com a grup demogràfic amb necessitats específiques, se'ls reconeix el dret a l'oci i al benestar, entre altres.  
Entre les funcions atribuïdes a l'Institut Valencià de la Joventut, l'article 7 d'aquesta llei esmenta les de fomentar i donar suport al voluntariat juvenil, i potenciar l'acreditació de les habilitats i les competències adquirides en realitzar-les, i posa a la seua disposició la Xarxa Valenciana d'Oci Educatiu per a la realització d'activitats d'oci educatiu, socials, culturals, esportives, mediambientals i de temps lliure que permeten el desenvolupament integral de la joventut i que eduquen en hàbits de participació i en valors de compromís i integració social.  
  
El títol II del Decret 86/2015, de 5 de juny, del Consell, estableix les normes relatives a les activitats de temps lliure infantil i juvenil, i el títol V, concretament els articles 61 i 63, detalla quins són els fins dels albergs i els campaments juvenils, respectivament.  
En la vigent Estratègia Valenciana de Joventut, els albergs i campaments juvenils incideixen en el compliment dels objectius 1.6.2, 2.3.1, 2.4.2, 3.1.3 i 3.1.4 de manera directa.  
Entre les finalitats dels albergs i els campaments juvenils estan proporcionar les seues instal·lacions a entitats prestadores de serveis a la joventut per al compliment dels seus fins i objectius específics, així com oferir els serveis d'acampada als grups juvenils i les entitats que els sol·liciten, i facilitar a la gent jove la pràctica d'activitats de caràcter cultural i recreatiu en aquestes instal·lacions.  
En virtut de tot això i fent ús de les facultats que l'article 11 de la Llei 15/2017, de 10 de novembre, de la Generalitat, de polítiques integrals de joventut, confereix al director general de l'Institut Valencià de la Joventut, resolc:  
Fer pública la convocatòria del programa d'oferta concertada, en les modalitats Viu l'estiu i Viu l'hivern, per a 2023-2024, d'acord amb les bases dels models annex I i II, i els models que s'inclouen com a annexos III, IV, V, VI, VII, VIII i IX.  
Contra la present resolució, que posa fi a la via administrativa, podrà interposar-se potestativament un recurs de reposició davant el mateix òrgan que la va dictar, en el termini d'un mes a partir de l'endemà de la publicació en el Diari Oficial de la Generalitat Valenciana (DOGV), o bé, directament, un recurs contenciós administratiu davant el jutjat contenciós administratiu competent, en el termini de dos mesos a partir de l'endemà de la publicació en el DOGV. Tot això d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjudici que les persones interessades puguen interposar qualsevol altre recurs que consideren oportú.  
  
  
València, 29 de març de 2023.- El director general de l'Institut Valencià de la Joventut: Jesús Martí Nadal.  
  
  
  
ANNEX I  
Bases de la convocatòria del programa d'oferta concertada,   
en la modalitat Viu l'estiu, per a 2023  
  
1. Objecte de la convocatòria  
L'Institut Valencià de la Joventut ofereix l'ús de les instal·lacions juvenils, dins del programa d'oferta concertada, en la modalitat Viu l'estiu, en el següent període:  
- Del 25 de juny al 17 de setembre de 2023.  
  
2. Serveis que s'ofereixen  
2.1. En les instal·lacions tipus alberg els serveis que s'ofereixen són els següents:  
a) Allotjament en habitacions compartides, amb llençols.  
b) Parament de menjador col·lectiu.  
c) Servei d'alimentació en pensió completa.  
d) Servei de socorrisme en els albergs que disposen de piscina i en els períodes d'obertura d'aquesta.  
e) Assegurança de responsabilitat civil i d'accidents.  
2.2. En les instal·lacions tipus campament els serveis que s'ofereixen són els següents:  
a) Allotjament en botigues o cabanyes: inclou matalassos i material divers d'acampada.  
b) Parament de menjador col·lectiu.  
c) Servei d'alimentació en pensió completa.  
d) Servei de socorrisme en els campaments que disposen de piscina i en els períodes d'obertura d'aquesta.  
e) Assegurança de responsabilitat civil i d'accidents.  
  
3. Entitats beneficiàries  
3.1. Podran sol·licitar l'ús de les instal·lacions objecte de la present convocatòria les associacions juvenils, els grups escolars de Primària, Secundària, Batxillerat, cicles formatius, universitats, ajuntaments, clubs esportius, associacions socioculturals i altres entitats públiques, i també els grups de joves que organitzen activitats d'oci educatiu.  
  
3.2. El nombre de places sol·licitades no podrà ser inferior a 15.  
3.3. Les persones participants, exclòs l'equip d'animació, tindran edats compreses entre els 7 i els 30 anys al començament de l'estada. En el cas de grups amb persones amb diversitat funcional, el límit d'edat es podrà incrementar fins als 35 anys.  
3.4. Cap persona podrà romandre més de 15 nits de forma continuada en la mateixa instal·lació.  
  
4. Obligacions de les entitats beneficiàries  
4.1. Complir els requisits que exigeix la normativa vigent en matèria de campaments, albergs i activitats juvenils, i també, si és el cas, les normes de règim intern de les instal·lacions.  
4.2. Constituir els equips d'animació amb el temps suficient perquè puguen elaborar el programa d'activitats que duran a terme durant l'estada en la instal·lació.  
4.3. Comptar amb una persona responsable adequada a les necessitats i a les característiques de cada grup. La persona responsable romandrà en la instal·lació tots els dies de duració de l'estada del grup i serà major d'edat.  
4.4. Complir els requisits del Decret 86/2015, de 5 de juny, del Consell, quant a la composició dels equips d'animació, assenyalats en els articles del 23 al 27, o de la normativa que estiga vigent durant els períodes oferits en la convocatòria.  
4.5. La relació de l'equip d'animació s'haurà d'enviar a l'IVAJ, en el model de l'annex V, almenys un mes abans del començament de l'estada, i s'hi haurà de detallar el nom, els cognoms i el tipus de certificat de l'animador/a o del monitor/a que siga procedent.  
4.6. La relació de les persones participants es remetrà a l'IVAJ, en el model de l'annex IV, almenys 15 dies naturals abans del començament de l'estada, i s'hi haurà de detallar el nom, els cognoms i l'edat de cadascuna d'elles.  
4.7. L'IVAJ podrà, en qualsevol moment, requerir tant la documentació econòmica relativa a l'estada com també la que acredite les titulacions de l'equip d'animació, i el programa que es durà a terme en la instal·lació.  
4.8. Quan la entitat beneficiària siga un centre escolar i assistisca amb el seu professorat, no seran d'obligat compliment les bases 4.4 i 4.5, pel que respecta a la titulació exigida per a qui dirigisca el grup i l'equip de monitors/res.  
4.9. Per a aconseguir la integració, que és un dels objectius d'aquest programa, es facilitarà que els grups puguen compartir una mateixa instal·lació, tenint en compte que el total de grups amb diversitat funcional no podrà ocupar de manera simultània més del 30 % de les places oferides en una mateixa instal·lació. Si això succeeix, no se'ls podrà adjudicar la seua sol·licitud. Així doncs, aquesta circumstància haurà de constar en aquesta, per la qual cosa s'haurà de marcar la casella «grup amb diversitat funcional».  
4.10. Efectuar el pagament dels serveis contractats d'acord amb la formalització i el procediment de pagament que indica la base 10 d'aquest annex.  
4.11. Disposar d'una fitxa mèdica de cada participant, emplenada i signada.  
4.12. Abonar els danys i desperfectes que causen en la instal·lació, d'acord amb la legislació vigent.  
4.13. Signatura d'una acta, que s'entregarà a la direcció de la instal·lació, dels serveis utilitzats, així com del nombre i serveis extres prestats a les persones assistents en la instal·lació.  
4.14. Fer constar en el material de difusió que es realitze amb motiu de l'estada, tant en suport digital com en qualsevol altre, la col·laboració de l'IVAJ mitjançant la inserció del logo que es facilitarà a aquest efecte.  
4.15. L'incompliment de les obligacions anteriors, abans de l'estada o durant aquesta, podrà donar lloc a la no realització i, fins i tot, a la suspensió d'aquesta en cas d'estar ja en marxa.  
4.16. L'IVAJ no es fa responsable dels actes ni de les omissions de les persones usuàries en la instal·lació.  
  
5. Períodes oferits  
5.1. En l'annex IX s'indiquen les dates concretes dels períodes que s'ofereixen.  
5.2. S'oferiran majoritàriament períodes d'una setmana sense que una estada puga superar dues setmanes consecutives. Aquestes estades són de diumenge a diumenge. No obstant això, es podran oferir períodes d'una altra duració. El primer servei d'alimentació, si és el cas, serà el dinar del dia d'incorporació, i l'últim, el desdejuni del dia d'eixida.  
  
  
6. Sol·licituds i termini de presentació  
6.1. Les sol·licituds es formalitzaran en un imprés normalitzat, l'annex III, Sol·licitud programa Oferta concertada.  
6.2. Les sol·licituds es presentaran telemàticament, a partir de l'endemà de la publicació de la present resolució en el DOGV i fins a un mes abans del començament de l'estada.  
  
Oferta concertada VIU L'ESTIU:  
http://www.gva.es/es/inicio/procedimientos'id\_proc=19615&version=amp  
6.3. Una mateixa entitat només podrà presentar una sol·licitud, fins al 20 d'abril de 2023. Si es presenten més sol·licituds en el termini indicat, només es tindrà en compte l'última petició.  
6.4. A partir del dia 21 d'abril de 2023 es podran continuar presentant sol·licituds sense que una mateixa entitat puga presentar íntegrament més de dues.  
6.5. En el nombre de places sol·licitades s'inclouran les corresponents a les persones de l'equip d'animació.  
  
7. Esmena  
7.1. En els impresos de sol·licitud s'hauran d'emplenar tots els apartats. Quan les sol·licituds presentades no estiguen degudament emplenades, es requerirà les persones interessades perquè, en el termini de 10 dies hàbils a partir del moment de la notificació, esmenen o completen la documentació corresponent. En cas contrari, es considerarà que han desistit de la seua sol·licitud, amb una resolució prèvia, que es dictarà en els termes que preveu l'article 21 de la Llei 39/2015, d'1 d'octubre, del procediment administratiu comú de les administracions públiques.  
  
7.2. Les esmenes es presentaran exclusivament de manera telemàtica, mitjançant el procediment:  
  
ESMENA I APORTACIÓ DE DOCUMENTACIÓ  
http://www.gva.es/es/inicio/procedimientos'id\_proc=19850  
  
8. Adjudicació i reserva de places  
8.1. Sol·licituds presentades fins al 20.04.2023.  
a) A l'efecte d'adjudicació de torns i places, en la present convocatòria tindran prioritat les sol·licituds de les entitats beneficiàries domiciliades en el territori de la Comunitat Valenciana.  
b) Les sol·licituds presentades fins al 20 d'abril de 2023, inclusivament, s'ordenaran correlativament per ordre d'entrada, en dues llistes: una llista amb les sol·licituds d'entitats beneficiàries domiciliades a la Comunitat Valenciana, i una altra, amb la resta de les sol·licituds.  
c) Una vegada transcorregut aquest termini, es farà pública la llista de les sol·licituds rebudes, amb un número d'ordre assignat, en la web de l'IVAJ www.ivaj.gva.es/oferta-concertada i també en les seus de l'IVAJ: a Alacant, rambla de Méndez Núñez, 41, 03844 Alacant; a Castelló, carrer Orfebres Santalínea, 2, 12747 - Castelló de la Plana, i a València, carrer Hospital, 11, 46780 València. S'obrirà un període de 10 dies hàbils per a presentar qualsevol al·legació. Les al·legacions s'entendran resoltes amb la publicació de la llista definitiva.  
d) La sol·licitud per la qual s'iniciarà l'adjudicació de torns i places, es determinarà mitjançant un sorteig públic.  
e) L'adjudicació es farà per resolució del director general de l'IVAJ.  
  
8.2. Sol·licituds presentades a partir del 21.04.2023.  
a) Aquestes sol·licituds es numeraran correlativament, per ordre d'entrada.  
b) Per resolució del director general de l'IVAJ, s'adjudicaran els torns i places.  
  
9. Publicació i notificació de les adjudicacions  
9.1. Sol·licituds presentades fins al 20.04.2023.  
a) La resolució del director general de l'IVAJ, amb l'adjudicació de places, es publicarà en el DOGV, als efectes que preveuen els articles 42, 43 i 45 de la Llei 39/2015, d'1 d'octubre, del procediment administratiu comú de les administracions públiques. També es publicarà en la web de l'IVAJ www.ivaj.gva.es/oferta-concertada.  
b) Les entitats beneficiàries hauran de formalitzar la reserva com a data límit el dia 2 de juny de 2023.  
9.2. Sol·licituds presentades a partir del 21.04.2022.  
La resolució del director general de l'IVAJ, amb l'adjudicació de places, es notificarà telemàticament als efectes que preveu l'article 45 de la Llei 39/2015, d'1 d'octubre, del procediment administratiu comú de les administracions públiques, i també es publicarà en la web de l'IVAJ www.ivaj.gva.es/ca/oferta-concertada.  
9.3. Les entitats beneficiàries rebran un imprés de formalització de reserva amb la liquidació dels pagaments que hauran d'efectuar i els terminis establits a aquest efecte, en el qual figurarà el número de reserva al qual s'haurà de fer referència en qualsevol comunicació amb l'IVAJ que tinga relació amb la present convocatòria.  
Les entitats beneficiàries hauran de formalitzar la reserva en un termini de 10 dies hàbils a partir de l'endemà de la recepció de la notificació de l'adjudicació.  
  
10. Formalització i procediment de pagament  
10.1. Per a formalitzar les adjudicacions, les entitats beneficiàries hauran de fer un primer pagament de 10,00 € per plaça, en concepte de reserva, i remetre a l'IVAJ una còpia del justificant bancari i un exemplar signat del document a què es refereix la base 9.  
10.2. El pagament de la resta de l'import es farà en dos terminis: el primer correspondrà al 30 % de l'import total de les places adjudicades -del qual es restarà la bestreta abonada en concepte de reserva- i el segon correspondrà al 70 % restant. Els justificants corresponents al primer dels pagaments hauran d'estar en poder de l'IVAJ un mes abans de la data de començament de l'estada, i els corresponents al segon, 15 dies naturals abans d'aqueixa data.  
10.3. En les reserves que es formalitzen amb menys d'un mes d'antelació sobre la data de començament de l'estada, s'enviarà a l'IVAJ, junt amb l'imprés de reserva, el justificant del pagament del 30 % de l'import de les places adjudicades, i el segon pagament del 70 % restant, 15 dies naturals abans d'aquesta data.  
10.4. Tots els justificants de pagament hauran d'indicar el número de reserva, el nom de l'entitat beneficiària, el nom de la instal·lació, el nombre de places reservades i les dates de l'estada. S'hauran d'enviar mitjançant el procediment telemàtic.  
  
ESMENA I APORTACIÓ DE DOCUMENTACIÓ  
http://www.gva.es/es/inicio/procedimientos'id\_proc=19644  
10.5. Transcorregut un termini de sis mesos sense que s'haguera efectuat el pagament de la reserva gaudida, s'exigiran els deutes pendents mitjançant el procediment administratiu de constrenyiment. No obstant es considerarà que l'entitat adjudicatària desisteix de la seua sol·licitut si no formalitza la reserva en el període corresponent.  
  
11. Aportació de documentació  
11.1. En els 10 dies hàbils a partir de l'endemà de la publicació o notificació de l'adjudicació de les places, les entitats beneficiàries hauran d'aportar:  
a) Resguard de l'ingrés de 10,00 € per plaça.  
b) Imprés de la reserva, amb la liquidació dels pagaments a efectuar i els terminis establits, signada per la persona representant.  
c) Acreditació de la persona que subscriu la sol·licitud com a representant, la qual podrà autoritzar la consulta de les seues dades d'identitat, mitjançant el sistema de verificació i consulta de dades d'identitat, de conformitat amb el que es disposa en el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. Qui no atorgue aquesta autorització haurà d'aportar una còpia compulsada del DNI.  
11.2 Fins a un mes abans del començament de l'estada:  
a) Relació de les persones de l'equip d'animació.  
b) Resguard del 30 % de l'import total de les places adjudicades, del qual es restarà la bestreta abonada en concepte de reserva.  
11.3 Fins a quinze dies naturals abans del començament de l'estada:  
a) Relació de les persones participants.  
b) Resguard del 70 % de l'import total de les places adjudicades.  
11.4 Tota la documentació requerida es presentarà telemàticament.  
  
  
ESMENA I APORTACIÓ DE DOCUMENTACIÓ  
http://www.gva.es/es/inicio/procedimientos'id\_proc=19319  
11.5. L'efectivitat de la resolució d'adjudicació de places quedarà condicionada al compliment de l'expressat en l'apartat anterior. Si en els terminis indicats no es rep en l'IVAJ la documentació requerida en l'apartat 12.1, 12.2 i 12.3, es dictarà l'oportuna resolució, en la qual es declararà l'incompliment d'aquestes obligacions per part de les entitats beneficiàries, s'entendrà que han desistit de la seua sol·licitud, i no s'originarà cap dret a la devolució de les quanties ja abonades. Aquestes places es podran adjudicar a altres grups interessats.  
  
  
12. Tarifes i preus  
12.1. Els preus de les diferents tarifes s'indiquen en l'annex VIII.  
  
12.2. Els serveis extres prestats durant l'activitat es facturaran per separat i s'hauran d'abonar en la instal·lació corresponent.  
S'entenen per serveis extres els prestats a persones no incloses en les places adjudicades, o els serveis de dinar o sopar no inclosos en els dies de duració del torn, conforme al que es disposa en la base 3 del present annex, i també altres serveis complementaris, com l'ús de sales o altres.  
  
13. Renúncies i terminis  
13.1. Renúncies  
a) La renúncia de places no implicarà la devolució de la quota abonada, excepte en els casos previstos en la base 14.2; per a la qual cosa hauran de presentar una sol·licitud, d'acord amb la base 14.  
b) La renúncia total o parcial de places es presentarà exclusivament de manera telemàtica, utilitzant el model de renúncia de places (annex VI).  
  
RENÚNCIA I DEVOLUCIÓ  
http://www.gva.es/es/inicio/procedimientos'id\_proc=19302  
c) En la renúncia s'haurà d'indicar clarament el número de reserva, el nom de la entitat beneficiària, el nom i el càrrec del representant i un correu electrònic, el nom de la instal·lació i el període reservat, així com el nombre de places a les quals es renuncia.  
13.2. Terminis  
a) Si la renúncia es presenta abans de la finalització del termini de formalització de la reserva, no s'aplicarà cap penalització.  
b) Si la renúncia es presenta una vegada finalitzat el termini de formalització de la reserva, però fins a un mes natural abans del començament de l'estada, hi haurà una penalització de 10,00 € per plaça.  
c) Si la renúncia es presenta en un termini comprés entre un mes i 15 dies naturals abans del començament de l'estada, la penalització serà del 30 % de l'import de la plaça.  
d) Si la renúncia es presenta amb menys de 15 dies naturals abans del començament de l'estada, la penalització serà del 100 % de l'import de la plaça.  
e) La no comunicació de la renúncia implicarà la penalització del 100 % de l'import abonat fins al moment.  
  
14. Sol·licitud de devolució de pagaments  
14.1. La sol·licitud de devolució de pagaments es presentarà exclusivament de manera telemàtica, utilitzant el model de sol·licitud de devolució de quota (annex VII). En aquesta sol·licitud s'haurà d'indicar clarament el número de reserva, el nom de l'entitat beneficiària, el nom i el càrrec del/ de la representant, un correu electrònic, el nom de la instal·lació i el període reservat, així com el nombre de places a les quals es renuncia i per les quals se sol·licita la devolució, i els motius al·legats. A la sol·licitud s'incorporaran, a més, els justificants que acrediten els motius al·legats, les dades bancàries i els justificants de pagament.  
  
  
RENÚNCIA I DEVOLUCIÓ  
http://www.gva.es/es/inicio/procedimientos'id\_proc=19271  
14.2. L'IVAJ procedirà a la devolució de l'import que corresponga quan, per causa sobrevinguda posterior a la formalització de l'adjudicació i no imputable a la persona interessada, no tinga lloc l'estada o no s'utilitze el servei i s'acredite mitjançant un document fefaent. A aquest efecte, es consideraran causes no imputables a la persona interessada els següents supòsits:  
a) Malaltia que li impedisca l'assistència a la instal·lació, degudament justificada mitjançant un certificat mèdic oficial, emplenat i signat, o un informe hospitalari.  
b) Malaltia o mort d'un familiar fins al segon grau de consanguinitat o afinitat, degudament justificada mitjançant un certificat mèdic oficial emplenat i signat.  
c) Suspensió del programa d'oferta concertada per part de l'IVAJ.  
d) Altres causes de força major, degudament justificades. A l'efecte de la present convocatòria i pel que respecta a possibles devolucions, no es considerarà causa de força major el fet que no es complisquen les previsions d'ocupació efectuades per les entitats beneficiàries.  
  
14.3. En qualsevol cas, les causes que apareixen en els supòsits anteriors s'hauran de referir única i exclusivament a les persones esmentades en els annexos IV i V. Atés el cas que aquestes llistes no s'hagueren entregat a l'IVAJ, no es tindran en compte els motius exposats per a la sol·licitud de devolució de pagaments efectuats.  
  
RELACIÓ DE PARTICIPANTS I DE L'EQUIP D'ANIMACIÓ  
  
http://www.gva.es/es/inicio/procedimientos'id\_proc=19282  
  
15. Possibilitat de variació del programa d'oferta concertada Viu l'estiu  
15.1. L'IVAJ es reserva el dret de modificar el programa d'oferta concertada i d'adaptar-lo a la demanda, a l'interés públic o a alguna situació sanitària que es puga produir i que impedisca el desenvolupament de l'activitat amb normalitat.  
15.2. A més, es podran incorporar nous períodes, així com suspendre'n alguns, si circumstàncies d'interés públic impedeixen el normal desenvolupament de les estades.  
15.3. En cas de modificació o de suspensió d'alguna de les estades previstes quan s'haguera produït l'adjudicació de places, s'oferirà a les entitats beneficiàries afectades la possibilitat d'accedir a una altra instal·lació de característiques similars o la devolució de les quantitats ingressades a compte. Aquesta modificació es publicarà en la web de l'IVAJ i també es comunicarà mitjançant un anunci publicat en els taulers de les seus de l'IVAJ: a Alacant, rambla Méndez Núñez, 41, 03770 Alacant; a Castelló, carrer Orfebres Santalínea, 2, 12183-Castelló de la Plana i a València, carrer Hospital, 11, 46087 València.  
  
15.4. L'IVAJ dictarà totes les instruccions que siguen necessàries per al desenvolupament de la present resolució.  
  
16. Acceptació de les bases  
La participació en la present convocatòria implica l'acceptació de les bases que la regulen.  
  
  
ANNEX II  
Bases de la convocatòria del programa d'oferta concertada   
en la modalitat Viu l'hivern, per a estades 2023-2024  
  
1. Objecte de la convocatòria  
L'Institut Valencià de la Joventut ofereix l'ús de les instal·lacions juvenils, dins del programa d'oferta concertada, en la modalitat Viu l'hivern, en el període següent:  
Des del 22 de setembre de 2023 fins al 31 de maig de 2024.  
  
2. Serveis que s'ofereixen  
2.1. En les instal·lacions tipus alberg els serveis que s'ofereixen són els següents:  
a) Allotjament en habitacions compartides, amb llençols  
b) Parament de menjador col·lectiu  
c) Servei d'alimentació en pensió completa  
2.2. En les instal·lacions tipus campament els serveis que s'ofereixen són els següents:  
a) Allotjament en cabanes, refugi o botiga pròpia (botigues, matalassos i material divers d'acampada).  
b) Parament de menjador col·lectiu (cal consultar en quins períodes).  
c) Servei d'alimentació en pensió completa en els períodes que s'indiquen en l'annex IX.  
  
3. Entitats beneficiàries  
3.1. Podran sol·licitar l'ús de les instal·lacions objecte de la present convocatòria les associacions juvenils, els grups escolars de Primària, Secundària, Batxillerat, cicles formatius, universitats, ajuntaments, clubs esportius, associacions socioculturals i altres entitats públiques, i també els grups de joves que organitzen activitats d'oci educatiu.  
  
3.2. El nombre de places sol·licitades no podrà ser inferior a 15.  
3.3. Les persones participants, exclòs l'equip d'animació, tindran edats compreses entre els 7 i els 30 anys al començament de l'estada. En el cas de grups amb persones amb diversitat funcional, el límit d'edat es podrà incrementar fins als 35 anys.  
3.4. Cap participant podrà romandre més de 15 nits de forma continuada en la mateixa instal·lació.  
  
4. Obligacions de les entitats beneficiàries  
4.1. Complir els requisits que exigeix la normativa vigent en matèria de campaments, albergs i activitats juvenils, i també, si és el cas, les normes de règim intern de les instal·lacions.  
4.2. Constituir els equips d'animació amb el temps suficient perquè puguen elaborar el programa d'activitats que duran a terme durant l'estada en la instal·lació.  
4.3. Comptar amb una persona responsable adequada a les necessitats i a les característiques de cada grup. La persona responsable romandrà en la instal·lació al llarg de tots els dies de duració de l'estada del grup i serà major d'edat.  
4.4. Complir els requisits del Decret 86/2015, de 5 de juny, del Consell, quant a la composició dels equips d'animació, assenyalats en els articles del 23 al 27, o de la normativa vigent durant els períodes oferits en la convocatòria.  
4.5. La relació de l'equip d'animació s'haurà d'enviar a l'IVAJ, en el model de l'annex V, almenys un mes abans del començament de l'estada, en què es detalle el nom, els cognoms i el tipus de certificat de l'animador/a o del monitor/a que siga procedent.  
4.6. La relació de les persones participants s'ha de remetre a l'IVAJ, en el model de l'annex IV, almenys 15 dies naturals abans del començament de l'estada, en què es detalle el nom, els cognoms i l'edat de cada una d'aquestes persones.  
4.7. L'IVAJ podrà, en qualsevol moment, requerir tant la documentació econòmica relativa a l'estada com també la que acredite les titulacions de l'equip d'animació, i el programa que es durà a terme en la instal·lació.  
4.8. Quan l'entitat beneficiària siga un centre escolar i assistisca amb el seu professorat, no seran d'obligat compliment les bases 4.4 i 4.5, pel que fa a la titulació exigida per a qui dirigisca el grup i l'equip de monitors i monitores.  
4.9. Per a aconseguir la integració juvenil, que és un dels objectius d'aquest programa, es facilitarà que els grups puguen compartir una mateixa instal·lació, tenint en compte que el total de grups amb diversitat funcional no podrà ocupar de forma simultània més del 30 % de les places oferides en una mateixa instal·lació. Si això succeeix, no se'ls podrà adjudicar la seua sol·licitud. Així doncs, aquesta circumstància haurà de constar en aquesta, per la qual cosa s'haurà de marcar la casella «grup amb diversitat funcional».  
4.10. Efectuar el pagament dels serveis contractats d'acord amb el procediment i els terminis que indica la base 10 del present annex.  
4.11. Disposar d'una fitxa mèdica de cada participant, emplenada i signada.  
4.12. Abonar els danys i desperfectes que causen en la instal·lació, d'acord amb la legislació vigent.  
4.13. Firma d'una acta, que s'entregarà a la direcció de la instal·lació, dels serveis utilitzats, així com del nombre i serveis extra prestats a les persones assistents en la instal·lació.  
4.14. Fer constar en el material de difusió que es realitze amb motiu de l'estada, tant en suport digital com en qualsevol altre, la col·laboració de l'IVAJ mitjançant la inserció del logo que es facilitarà a aquest efecte.  
4.15. L'incompliment de les obligacions anteriors, abans o durant l'estada, podrà donar lloc a la no realització i, fins i tot, a la suspensió d'aquesta en cas d'estar ja en marxa.  
4.16. L'IVAJ no es fa responsable dels actes ni de les omissions de les persones usuàries en la instal·lació.  
  
5. Períodes oferits  
5.1. En l'annex IX s'indiquen les dates concretes dels períodes que s'ofereixen.  
5.2. Les estades podran ser de:  
a) Caps de setmana. Són estades de divendres a diumenge. Els torns començaran la vesprada del primer dia indicat i acabaran la vesprada de l'últim. El primer servei d'alimentació, si és el cas, serà el sopar del dia d'incorporació, i l'últim, el menjar del dia d'eixida.  
b) Períodes extraordinaris. Són períodes referits a ponts i a les vacances de Pasqua i de Nadal. Seran els descrits en l'annex IX. El primer servei d'alimentació, si és el cas, serà el sopar del dia d'incorporació, i l'últim, el menjar del dia d'eixida. Tindran una duració entre 3 i 5 nits.  
c) Dies. La resta de l'any, fora dels períodes anteriorment descrits. Tindran una duració entre 1 i 15 nits.  
  
6. Sol·licituds i terminis de presentació  
6.1. Les sol·licituds es formalitzaran en un imprés normalitzat, l'annex III, Sol·licitud programa oferta concertada.  
6.2. Les sol·licituds es presentaran telemàticament, a partir de l'endemà de la publicació de la present resolució en el DOGV i fins a un mes abans del començament de l'estada.  
Oferta concertada VIU L'HIVERN:  
http://www.gva.es/va/inicio/procedimientos'id\_proc=214&version=amp  
6.3. En el nombre de places sol·licitades s'inclouran les corresponents a les persones de l'equip d'animació.  
7. Esmena  
7.1. En els impresos de sol·licitud s'hauran d'emplenar tots els apartats. Quan les sol·licituds presentades no estiguen degudament emplenades, es requerirà a les persones interessades perquè, en el termini de 10 dies hàbils a partir del moment de la notificació, esmenen o completen la documentació corresponent. En cas contrari, es considerarà que han desistit de la seua sol·licitud, prèvia resolució que es dictarà en els termes que estableix l'article 21 de la Llei 39/2015 d'1 d'octubre, del procediment administratiu comú de les administracions públiques.  
  
7.2. Les esmenes es presentaran exclusivament de manera telemàtica, mitjançant el procediment:  
  
ESMENA I APORTACIÓ DE DOCUMENTACIÓ  
http://www.gva.es/va/inicio/procedimientos'id\_proc=19775  
  
8. Adjudicació i reserva de places  
8.1. Les sol·licituds s'adjudicaran correlativament per ordre d'entrada en el lloc que estableix la base 6.2.  
8.2. Es tramitaran exclusivament de manera telemàtica.  
  
9. Notificació de les adjudicacions  
9.1. Sol·licituds presentades:  
a) Aquestes sol·licituds es numeraran correlativament, per ordre d'entrada.  
b) Per resolució del director general de l'IVAJ, s'adjudicaran els torns i les places.  
9.2. La resolució del director general de l'IVAJ, amb l'adjudicació de places, es notificarà als efectes que preveuen els articles 42, 43 i 45 de la Llei 39/2015, d'1 d'octubre, del procediment administratiu comú de les administracions públiques. També es publicarà en la web de l'IVAJ https://ivaj.gva.es/va/oferta-concertada  
  
10. Formalització i procediment de pagament  
10.1. Les entitats adjudicatàries hauran de formalitzar la reserva en un termini de 10 dies naturals a partir de l'endemà de la notificació de l'adjudicació.  
10.2. Per a formalitzar les adjudicacions, les entitats beneficiàries hauran de fer un primer pagament en concepte de reserva, en el termini de 7 dies naturals, i s'enviarà a l'IVAJ una còpia del justificant bancari i un exemplar signat del document a què es refereix la base 11.1:  
• En el cas d'estades en albergs, de 10,00 € per plaça.  
• En el cas d'estades en campaments, d'1,50 € per plaça i dia.  
10.2. El pagament de la resta de l'import es farà almenys 15 dies naturals abans de la data de començament de l'estada.  
10.3. Tots els justificants de pagament hauran d'indicar el número de reserva, el nom de l'organisme o entitat, el nom de la instal·lació, el nombre de places reservades i les dates de l'estada. S'hauran d'enviar mitjançant el procediment telemàtic.  
  
ESMENA I APORTACIÓ DE DOCUMENTACIÓ  
http://www.gva.es/va/inicio/procedimientos'id\_proc=19039  
  
10.4. Finalitzada l'estada, en la instal·lació concedida, l'entitat beneficiària haurà d'abonar la diferència, si n'hi haguera, d'acord amb l'acta de prestació de serveis i de liquidació, i també els danys i els desperfectes que s'hagen pogut ocasionar. Aquesta entitat estarà obligada a liquidar la diferència en aquest acte o en el termini màxim de 30 dies.  
  
10.5. Transcorregut un termini de sis mesos sense que s'haja efectuat el pagament, s'exigiran els deutes pendents mitjançant el procediment administratiu de constrenyiment.  
  
11. Aportació de documentació  
11.1. Dins dels 7 dies naturals a partir de l'endemà de la notificació de l'adjudicació de les places.  
a) Resguard de l'ingrés de 10,00 € per persona en el cas dels albergs o d'1,50 € per persona i dia en el cas dels campaments, segons corresponga.  
b) Imprés de la reserva, amb la liquidació dels pagaments a efectuar i els terminis establits, signada per la persona representant de l'entitat.  
  
c) Acreditació de la persona que subscriu la sol·licitud com a representant, la qual podrà autoritzar la consulta de les seues dades d'identitat, mitjançant el sistema de verificació i consulta de dades d'identitat, de conformitat amb el que es disposa en el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. Qui no atorgue aquesta autorització haurà d'aportar còpia una compulsada del DNI.  
11.2. Quinze dies naturals abans del començament de l'estada:  
• Resguard del pagament de la totalitat de la reserva.  
• Relació de les persones integrants de l'equip d'animació.  
• Relació de les persones participants.  
11.3. Tota la documentació requerida es presentarà telemàticament.  
  
  
ESMENA I APORTACIÓ DE DOCUMENTACIÓ  
http://www.gva.es/va/inicio/procedimientos'id\_proc=19273  
  
11.4. L'efectivitat de la resolució d'adjudicació de places quedarà condicionada al compliment del que indica l'apartat anterior. Si en els terminis indicats no es rep en l'IVAJ la documentació requerida en aquest apartat, es dictarà l'oportuna resolució, en la qual es declararà l'incompliment d'aquestes obligacions per part de l'entitat beneficiària i s'entendrà que han desistit de la seua sol·licitud, i no originarà cap dret a la devolució de les quanties ja abonades. Aquestes places es podran adjudicar a uns altres grups interessats.  
  
12. Tarifes i preus  
12.1. Els preus de les diferents tarifes s'indiquen en l'annex VIII.  
  
12.2. Els serveis extres prestats durant l'estada es facturaran per separat i s'hauran d'abonar en la instal·lació corresponent.  
S'entenen per serveis extraordinaris els prestats a persones no incloses en les places adjudicades, o els serveis de dinar o sopar no inclosos en els dies de duració del torn, de conformitat amb el que disposa la base 3 d'aquest annex, i també altres serveis complementaris, com l'ús de sales o d'altres.  
  
13. Renúncies i terminis  
13.1. Renúncies  
a) La renúncia de places no implicarà la devolució de la quota abonada, excepte en els casos previstos en la base 14.2; per a la qual cosa hauran de presentar una sol·licitud, d'acord amb la base 14.  
b) La renúncia total o parcial de places es presentarà exclusivament de manera telemàtica, utilitzant el model de renúncia de places (annex VI).  
  
RENÚNCIA I DEVOLUCIÓ  
http://www.gva.es/va/inicio/procedimientos'id\_proc=19636  
  
c) En la renúncia s'haurà d'indicar clarament el número de reserva, el nom de l'entitat beneficiària, el nom i el càrrec del representant i un correu electrònic, el nom de la instal·lació i el període reservat, així com el nombre de places a què es renuncia.  
13.2. Terminis  
Si la renúncia es presenta abans d'acabar el termini de formalització de la reserva, no s'aplicarà cap penalització.  
a) En campaments:  
• Si la renúncia es presenta amb més de 60 dies naturals d'antelació al començament de l'estada, la penalització serà d'1,00 € per persona i dia.  
Si la renúncia es presenta fins a un mes d'antelació al començament de l'estada, la penalització serà d'1,50 € per persona i dia.  
b) En albergs:  
• Si la renúncia es presenta amb més de 60 dies naturals d'antelació, al començament de l'estada la penalització serà de 6,00 € per persona.  
  
• Si la renúncia es presenta fins a un mes d'antelació al començament de l'estada, la penalització serà de 10,00 € per persona.  
c) La no comunicació de la renúncia implicarà la penalització del 100 % de l'import abonat fins al moment.  
  
14. Sol·licitud de devolució de pagaments  
14.1. La sol·licitud de devolució de pagaments es presentarà exclusivament de manera telemàtica, utilitzant el model de sol·licitud de devolució de quota (annex VII). En aquesta sol·licitud s'haurà d'indicar clarament el número de reserva, el nom de l'entitat beneficiària, el nom i càrrec de la persona representant, un correu electrònic, el nom de la instal·lació i el període reservat, així com el nombre de places a les quals es renuncia i per les quals se sol·licita la devolució, i els motius al·legats. A la sol·licitud s'incorporaran, a més, els justificants que acrediten els motius al·legats, les dades bancàries i els justificants de pagament.  
  
RENÚNCIA I DEVOLUCIÓ  
http://www.gva.es/va/inicio/procedimientos'id\_proc=19910  
  
14.2. L'IVAJ procedirà a la devolució de l'import que corresponga quan, per causa sobrevinguda posterior a la formalització de l'adjudicació i no imputable a la persona interessada, no tinga lloc l'estada o no s'utilitze el servei i s'acredite mitjançant document fefaent. A aquest efecte, es consideraran causes no imputables a la persona interessada els següents supòsits:  
a) Malaltia que li impedisca l'assistència a la instal·lació, degudament justificada mitjançant un certificat mèdic oficial, emplenat i signat, o un informe hospitalari.  
b) Malaltia o mort d'un familiar fins al segon grau de consanguinitat o afinitat, degudament justificada mitjançant un certificat mèdic oficial emplenat i signat.  
c) Suspensió del programa d'oferta concertada per part de l'IVAJ.  
d) Altres causes de força major, degudament justificades. A l'efecte de la present convocatòria i pel que respecta a possibles devolucions, no es considerarà causa de força major el fet que no es complisquen les previsions d'ocupació efectuades per les entitats beneficiàries.  
  
14.3. En qualsevol cas, les causes que apareixen en els supòsits anteriors s'hauran de referir únicament i exclusivament a les persones participants indicades en els annexos IV i V. Posat el cas que aquestes llistes no s'hagueren entregat a l'IVAJ, no es tindran en compte els motius exposats per a la sol·licitud de devolució dels pagaments efectuats.  
  
RELACIÓ DE PARTICIPANTS I DE L'EQUIPO D'ANIMACIÓ  
  
http://www.gva.es/va/inicio/procedimientos'id\_proc=19919  
  
15. Possibilitat de variació, del programa d'oferta concertada Viu l'hivern.  
15.1. L'IVAJ es reserva el dret de modificar el programa d'oferta concertada i d'adaptar-lo a la demanda, a l'interés públic o a alguna situació sanitària que es puga produir i que impedisca el desenvolupament de l'activitat amb normalitat.  
15.2. A més, es podran incorporar nous períodes, així com suspendre'n alguns, si circumstàncies d'interés públic impedeixen el normal desenvolupament de les estades.  
15.3. En cas de modificació o de suspensió d'alguna de les estades previstes quan s'haguera produït l'adjudicació de places, s'oferirà a les entitats beneficiàries afectades la possibilitat d'accedir a una altra instal·lació de característiques semblants o la devolució de les quantitats ingressades a compte. Aquesta modificació es publicarà en la web de l'IVAJ i també es comunicarà mitjançant un anunci publicat als taulers de les seus de l'IVAJ: a Alacant, rambla de Méndez Núñez 41, 03748 Alacant; a Castelló, carrer dels Orfebres Santalínea 2, 12388 Castelló de la Plana i a València, carrer de l'Hospital,11 46833 València.  
  
15.4. L'IVAJ dictarà totes les instruccions que siguen necessàries per al desenvolupament de la present resolució.  
  
16. Acceptació de les bases  
La participació en la present convocatòria implica l'acceptació de les bases que la regulen.